巴士乘客有時候會不小心將個人物品遺留在車上,而且種類層出不窮,以往更有人遺留疑似骨灰盅、假牙、蛋撻等,亦有好心網民發現失物後,會於社交群組尋物主,今日(25日)有網民乘搭一輛港島城巴時,竟發現有人遺留一隻「翻版四仔」色情光碟於座位上,他更拍下封面內容於網上尋物主,隨即引發其他網民熱議「呢個年代仲有人用碟睇」。
該位男網民今日(25日)於facebook「香港失物報失及認領群組」發文,稱於早上7時半於金鐘站上城巴37X前往置富花園,當他座位下層最入的左方位置時,竟發現有人遺留鹹碟一隻,「麻煩物主自己走去認領返」,他又公開當時的城巴車牌、演出女優及光碟番號名稱,由於該碟是以膠封套包裝,故相信是「翻版四仔」。
網民猜測物主「唔識上網」
帖文一出隨即引發網民熱議,「呢個年代原來仲有人用碟睇」、「有啲唔方便用電話睇,有啲唔識上網」、「重要買老翻咸碟,應該都唔識上網」、「應該係叔叔伯伯嗰個年紀」、「古董」、「可能人哋係收藏家」、「咁重要嘅嘢都可以漏低」、「仲有得賣咩?」、「有碟都冇用,冇VCD/DVD機」、「男人最痛算這種」,亦有人對樓主提供女優名稱及光碟名稱表示「多謝你提供番號」、「日文名都打得啱,真係有心人呀!」、「俾你po完更加唔敢拎使唔使幫你po置富group?」
城巴官網設報失物品表格
城巴官網設有報失物品表格,失主需提供英文全名、電郵、遺失日期時間、路線號碼、失物類別、物品內容等資料,若提供的資料不完整或不正確,城巴將可能未能跟進報失個案。